1994D0140 — ET — 17.03.2005 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU OTSUS, 23. veebruar 1994, kelmuste ennetamise kooskõlastamist käsitleva nõuandekomitee loomise kohta (94/140/EÜ) (EÜT L 061, 4.3.1994, p.27)

Muudetud:

Euroopa Liidu Teataja No page date ►M1 KOMISJONI OTSUS, 25. veebruar 2005, L 71 67 17.3.2005









▼B

NÕUKOGU OTSUS,

23. veebruar 1994,

kelmuste ennetamise kooskõlastamist käsitleva nõuandekomitee loomise kohta

(94/140/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, ning arvestades, et: ning arvestades, et: ühenduse rahade usaldusväärne haldamine eeldab, et võideldaks tõhusalt ühenduse eelarvet kahjustavate kelmuste vastu; kelmusevastaste meetmete võtmine kuulub peamiselt liikmesriikide pädevusse; see nõuab tihedat koostööd liikmesriikide ja komisjoni vahel; asutamislepingu artiklis 209a nõutakse liikmesriikidelt ühenduse finantshuve kahjustavate kelmuste vastu samade meetmete võtmist, mida nad kasutavad omaenda finantshuve kahjustavate kelmuste vastu; selleks peavad nad komisjoni abil kooskõlastama meetmed, mida nad võtavad ühenduse finantshuvide kaitseks ja kelmuste vastu võitlemiseks; komisjonil on samuti märkimisväärne kohustus, mis tuleneb üldeesmärgist tagada ühenduse eelarve nõuetekohane rakendamine ja asutamislepingu sätete kohaldamine; seetõttu on soovitav, et komisjonile annaks nõu komitee, mis koosneb liikmesriikide esindajatest ja millega võiks konsulteerida mis tahes preventsiooniküsimuses, liikmesriikide ja komisjoni vahelises koostöös ja kelmuste eest vastutuselevõtmises ning mis tahes muus küsimuses, mis on seotud ühenduse finantshuvide õiguskaitsega; olemasolevad komiteed on spetsialiseerunud ainult konkreetsetele valdkondadele; neid komiteesid ei tule asendada; on siiski kasulik omada üldist ülevaadet ühenduse eelarve vastu suunatud kelmuste kogu probleemistikust; seetõttu on vaja moodustada horisontaalkomitee; kuna komitee peab olema horisontaalne ja liikmesriigid peavad olema esindatud kohasel tasandil, mis kajastab nende endi haldusstruktuure, tuleks sätestada, et komitee koosneb iga liikmesriigi kahest esindajast, ON VASTU VÕTNUD KÄESOLEVA OTSUSE:







Artikkel 1

Komisjonis moodustatakse kelmuste ennetamise kooskõlastamist käsitlev nõuandekomitee (edaspidi “komitee”).

Artikkel 2

▼M1

1. Komisjon võib konsulteerida komiteega kõigis küsimustes, mis on seotud pettuste ja igasuguse muu ühenduse finantshuve kahjustava ebaseadusliku tegevuse ennetamise ja nende eest vastutuselevõtmisega ning kõigis küsimustes, mis on seotud liikmesriikide pädevate ametiasutuste või liikmesriikide ja komisjoni vahelise koostööga ühenduse finantshuvide kaitsmiseks, eesmärgiga korraldada paremini pädevate ametiasutuste vahelist tihedat ja korrapärast koostööd pettustevastases võitluses.

Komisjon võib konsulteerida komiteega kõigis küsimustes, mis on seotud ühenduse finantshuve kaitsva tegevusega ja nii euromüntide kui -pangatähtede kaitsmisega võltsimise eest.

Komisjon võib komiteega konsulteerida ka kõigis küsimustes, mis on seotud ühenduse finantshuvide õiguskaitsega, kaasa arvatud pettustevastase võitluse arendamisega ja koostöö korraldamisega politsei- ja õigusküsimustes.

▼B

2. Iga komitee liige võib paluda komisjonilt, et ta konsulteeriks komiteega mis tahes küsimuses, mis kuulub komitee pädevusse.

Artikkel 3

▼M1

1. Komiteesse kuulub kaks esindajat igast liikmesriigist, neid võib abistada asjaomase siseriikliku ametiasutuse kaks esindajat.

▼B

2. Komitee eesistujaks on komisjoni esindaja.

▼M1

3. Kokkuleppel komisjoniga võib komitee töö edendamiseks luua töörühmi tema pädevusse kuuluvates valdkondades. Komisjon tagab neile sekretariaaditeenused.

▼B

Artikkel 4

1. Komisjon tagab komiteele sekretariaaditeenused.

2. Eesistuja võib kutsuda menetluses eksperdina osalema teatavas päevakorraküsimuses vajalike teadmistega isikuid. Eksperdid osalevad ainult neis aruteludes, milles neil on palutud osaleda.

3. Komitee koosolekutel osalevad komisjoni asjaomaste talituste esindajad.

4. Komitee kutsub kokku komisjon.

Artikkel 5

1. Komitee arutab komisjoni esitatud arvamustaotlusi. Hääletamist ei toimu.

2. Komitee arvamuse taotlemisel võib komisjon määrata selle esitamise tähtaja.

3. Liikmesriikide esindajate arvamused kantakse protokolli.

Artikkel 6

Ilma et see piiraks asutamislepingu artikli ►M1 287 ◄ sätete kohaldamist, ei tohi osalejad avalikustada neile komitee või töörühmade töös osalemise käigus teatavaks saanud informatsiooni, kui komisjon on komiteele teatanud, et taotletud arvamus või esitatud küsimus on konfidentsiaalne.

Artikkel 7

Käesolev otsus jõustub 1. märtsil 1994.